Met koffie in my hand, weggesak in 'n stoel, kon ek verstaan waarom mense die stad se gewoel opgee vir n klein dorpie se vrede.
Knus en warm. 'n Baie netjiese plekkie. Goed toegerus vir oornag. Ons het regtig tuis gevoel en ek was spyt dat ek nie sommer 'n week kon bly nie. Die visdam is 'n oulike gedagte.
Dis vir ons in die Karoo altyd so lekker om te hoor dat `n stedeling die omgewing so baie geniet en met `n positiewe gevoel die dorp verlaat. Kom gerus weer kuier en swem.
Ons het die Skrywershuisie regtig baie baie geniet. Dit was baie goed ingerig (tot 'n knyper vir slaai) en skoon en jy voel sommer tuis. Jurg was 'n wonderlike gasheer en die ontbyt by die Whitehouse Inn was onverbeterlik. Bederf jouself en bespreek hierdie verblyf. Moenie eers twee keer dink nie!
Die huisie is die perfekte "selfsorg" wegbreek-plek. Ons het niks kortgekom nie. Selfs die gekraak van die beddens het ons gesien as deel van die ervaring en die kaggeltjie het mooi gewerk sonder om die huisie toe te rook. Miskien sal dit nie 'n slegte idee wees om 'n haan bo-op die braai se skoorsteen te sit nie. Die wind uit die Noorde druk nogal die rook redelik uit. Baie dankie vir Oom Jurg se vriendelikheid en die vertroue wat hulle in vreemde mense sit - sê baie van hul goeie karakter.
Dankie dat u Skrywershuisie geniet het. 'n Haan op die skoorsteen staan stokstyf in die winter met ons koue en het net eenvoudig die teenoorgestelde uitwerking.
Daar is niks in die Skrywershuisie wat jy moontlik kan kortkom nie. As die Skrywershuisie jou nie pas nie, is jy 'n bedorwe brokkie wat nooit met enigiets tevrede is nie.
Uitstekende diens van LekkeSlaap. Die hele Sutherland besoek van die begin tot die einde was 'n onvergeetlike ervaring. Daar is soveel om te sien en te doen! Ons sal beslis weer en weer teruggaan.